b'\n_START_ARTICLE_\nNovarra\n_START_SECTION_\nV\xc4\x93sture\n_START_PARAGRAPH_\n1999. gad\xc4\x81 tika dibin\xc4\x81ts uz\xc5\x86\xc4\x93mums Infospeed Communications, Inc. 2000. gad\xc4\x81 tas main\xc4\xabja nosaukumu uz Novarra, Inc., kad tika palaista programmat\xc5\xabra, kas \xc4\xbc\xc4\x81va mobilaj\xc4\x81m ier\xc4\xabc\xc4\x93m Palm (PDA), BlackBerry, Symbol un Windows Mobile str\xc4\x81d\xc4\x81t korporat\xc4\xabvaj\xc4\x81s lietojumprogramm\xc4\x81s lok\xc4\x81laj\xc4\x81 t\xc4\xabkl\xc4\x81._NEWLINE_2004. gad\xc4\x81 Novarra izstr\xc4\x81d\xc4\x81ta Binary Runtime Environment for Wireless versija tika palaista U.S. Cellular t\xc4\xabkl\xc4\x81, kas \xc4\xbc\xc4\x81va piek\xc4\xbc\xc5\xabt internetam ar telefoniem, kas nav viedt\xc4\x81lru\xc5\x86i. 2005. gad\xc4\x81 izlaista uz Java Platform, Micro Edition b\xc4\x81z\xc4\x93ta p\xc4\x81rl\xc5\xabkprogramma. 2007. gad\xc4\x81 Novarra no Qualcomm un citiem investoriem ieguva finans\xc4\x93jumu, lai papla\xc5\xa1in\xc4\x81tos \xc4\x80zijas tirgos._NEWLINE_2010. gada 26. mart\xc4\x81 tika pazi\xc5\x86ots, ka Somijas mobilo telefonu ra\xc5\xbeot\xc4\x81js Nokia pirks Novarra. Dar\xc4\xabjums tika pabeigts 9. apr\xc4\xabl\xc4\xab.'